Diari Oficial de la Generalitat Valenciana


Sumari del DOGV 9978, del 08-11-2024 (2024/11063)

EDICTE sobre ampliació del termini de presentació d'instàncies de dos processos selectius.
------------------------------------------------------------------------------------------

### Dades del document

Número de DOGV
:   9978

Data del DOGV
:   08-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11653

CVE
:   ONBC-N-8341-41419

Data del document
:   05-11-2024

Organisme emissor
:   Ajuntament de Xirivella

Tipus de document
:   Edicte

Descriptors 

:   * concurs administratiu
    * desastre natural

Vist l'estat de tramitació de l'expedient administratiu relatiu a l'ampliació del termini de presentació de sol·licituds en processos selectius (expedient 2017144P).

Tenint en compte la situació excepcional existent a la província de València i vista l'Orde 6/2024, de 3 de novembre, de la Conselleria de Justícia i interior, pel qual s'adopten mesures complementàries temporals i excepcionals a la Comunitat Valenciana a conseqüència del temporal de pluja i vent iniciat el 29 d'octubre de 2024 a la Comunitat Valenciana.

Vist l'estat de tramitació de diversos processos selectius que es troben en el tràmit de presentació de sol·licituds per a participar-hi, i amb la finalitat de no perjudicar els interessos dels ciutadans.

Hi és aplicable el que s'establix en l'article 32 de la Llei 39/2015, d'1 d'octubre, del procediment administratiu comú de les administracions públiques, que establix que l'Administració, excepte precepte en contra, podrà concedir d'ofici o a petició dels interessats una ampliació dels terminis establits que no excedisca de la mitat d'estos, si les circumstàncies ho aconsellen i amb això no es perjudiquen drets de tercer.

Vist l'apartat 3 d'este article, que establix que tant la petició dels interessats com la decisió sobre l'ampliació hauran de produir-se, en tot cas, abans del venciment del termini de què es tracte, i que els acords sobre ampliació de terminis o sobre la seua denegació no seran susceptibles de recurs, sense perjuí del que siga procedent contra la resolució que pose fi al procediment.

Per tot el que s'ha exposat,

RESOLC

*Primer*

Ampliar el termini de presentació de sol·licituds en deu dies hàbils, a comptar de l'endemà de la publicació de la resolució que es dicte en el *Diari Oficial de la Generalitat Valenciana*,  dels següents processos selectius:

– Procés selectiu per a la constitució d'una borsa de treball per a llocs de treball de tècnic/a superior d'animació sociocultural i turística.

– Procés selectiu per a la constitució d'una borsa de treball per a llocs de treball de tècnic/a superior d'administració de sistemes informàtics en xarxa.

*Segon*

Ampliar el termini de presentació de sol·licituds en deu dies hàbils, a comptar de l'endemà de la publicació de la resolució que es dicte en el *Boletín Oficial del Estado*,  del procés selectiu per a una plaça de gestor cultural, convocat mitjançant el sistema de concurs oposició, torn lliure.

*Tercer*

Publicar en el DOGV l'acord que s'adopte, en el cas dels processos selectius per a la constitució de borses de treball, i en el BOE en el cas del procés selectiu per a una plaça de gestor cultural, en la pàgina web i al tauler d'anuncis de l'Ajuntament, als efectes oportuns.

  

Xirivella, 5 de novembre de 2024

Pilar Ureña Sancho

Regidora delegada de Personal